section_heading: Klupska karijera
paragraph_text: U zimskoj stanci sezone 2007./2008. prešao je u redove njemačkog drugoligaša TSG 1899 Hoffenheim, u početku na šestomjesečnu posudbu. Za Hoffenheim je odigrao svih sedamnaest susreta u drugoj polovici sezone i pomogao momčadi u osiguranju ulaska u 1. Bundesligu. U tih sedamnaest susreta je primio samo trinaest golova. Po završetku sezone potpisao je trogodišnji ugovor s Hoffenheimom.